Document ID: /fineweb-2-swissfilter-quality_10-filterrobots/filtered/02821.jsonl.gz/113

Hrvatsko kulturno i športsko društvo Zrinski Croatia iz Luzerna nedavno je obnovilo i moderniziralo prostorije i infrastrukturu kluba u Luzernu (St. Karlistrasse 6). Klub je otvoren petkom (19 do 0.30), subotom (16 do 0.30) i nedjeljom od 10 do 23 (za vrijeme sv. mise klub je zatvoren). Klub je vrlo lijepo uređen s prepoznatljivim hrvatskim elementima, a na prozorima kluba su natpisi s imenima svih gradova Hrvatske i Bosne i Hercegovine odakle dolaze Hrvati koji žive na području ovog kantona.
U jednoj prostoriji klub nalazi se šank sa stolicama i nekoliko klupskih stolova, dok je druga prostorija predviđena za mirnija druženja i ukrašena je zidnim tapetama hrvatskog Jadrana. U obe prostorije nalaze se veliki televizori i moguće je pratiti hrvatske TV programe. Prostorije su pogodne i za manja slavlja i moguće ih je iznajmiti. Sve informacije možete pogledati na stranici kluba.
U klubu je sjedište i košarkaškog kluba KK Croatia koje 17. listopada slavi desetu godišnjicu osnutka. Svakako će biti zanimljiva revijalna košarkaška utakmica u 17 sati i večernja zabava na kojoj gostuje Trio Gušt. (opširnije informacije).
Ivan Ivić
{gallery}stories/foto/udruge/zrinski_luzern_klub/{/gallery}